Número del document 141/2017\nDeroga el\tDECRET 60/2017, de 13 de juny, pel qual es modifica el Reglament de l'impost sobre les estades en establiments turístics aprovat pel Decret 129/2012, de 9 d'octubre.\nDeroga el\tDECRET 129/2012, de 9 d'octubre, pel qual s'aprova el Reglament de l'impost sobre les estades en establiments turístics.\nimpost sobre el consum (37)\nimpost especial (41)\nI. En primer lloc, i quant al marc competencial, aquest Decret es dicta a l'empara de l'habilitació reconeguda a l'article 203.5 de l'Estatut d'autonomia de Catalunya i en l'exercici de la potestat reglamentària que atorga al Govern l'article 68 del mateix Estatut.\nL'impost sobre les estades en establiments turístics es va crear mitjançant la Llei 5/2012, del 20 de març, de mesures fiscals, financeres i administratives i de creació de l'impost sobre les estades en establiments turístics i va entrar en vigor l'1 de novembre del 2012. Després de quatre anys d'aplicació, s'ha considerat que és necessari fer-ne la revisió i modificació, acció que s'ha dut a terme amb la Llei 5/2017, del 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni.\nEfectivament, en aquests darrers anys el sector turístic ha viscut canvis importants com, per exemple, les noves formes d'allotjament o la irrupció de les plataformes tecnològiques de comercialització d'establiments i equipaments d'allotjament turístic.\nAquest escenari convida, entre d'altres mesures, a establir formes de col·laboració amb els operadors privats i els agents del sistema tributari, col·laboració que ha de revertir en una simplificació de les càrregues associades al compliment de les obligacions derivades de l'exacció de l'impost i en una gestió tributària més eficient. En aquest sentit, la llei ha disposat l'ampliació de la col·laboració de determinats operadors en la gestió i liquidació de l'impost i la creació d'una figura nova: l'assistent en la recaptació, el qual, amb la seva intervenció front a la Hisenda Pública, deslliura els substituts del contribuent que operen a través seu de càrregues fiscals associades a l'impost. Es tracta de persones intermediàries d'empreses turístiques d'allotjament i de professionals, empreses, entitats o operadors de plataformes tecnològiques que comercialitzen serveis turístics d'allotjament o faciliten la relació entre la persona titular de l'explotació i les persones físiques que fan les estades.\nEntre les novetats de la Llei, també destaca la introducció de nous supòsits d'exempció: per a les estades realitzades com a conseqüència de causes de força major i per motius de salut.\nDes del punt de vista de la gestió del tribut, destaca com a novetat l'anomenada “autoliquidació agregada”, que permet efectuar el pagament agregat de les quotes de l'impost meritades respecte d'un col·lectiu de substituts o d'un conjunt d'establiments o equipaments. Es dóna d'aquesta manera satisfacció a una demanda dels operadors del sector turístic que havien de presentar múltiples autoliquidacions que ara es poden presentar de forma agregada i, per tant, en un sol tràmit.\nFinalment, també cal destacar que la Llei estableix l'obligació de subministrament d'informació amb caràcter periòdic per part de les autoritats portuàries, que té per finalitat la millora en la detecció de possibles incompliments tributaris.\nII. S'acompleixen en aquest cas els principis de necessitat, eficàcia, proporcionalitat, seguretat jurídica, transparència, i eficiència. En aquest sentit, la regulació del tribut no estaria completa sense la promulgació del Reglament en el qual es regulen tots els ítems que restaven pendents; així, la redacció es contrau a cobrir aquesta necessitat i s'evita perllongar la transitorietat de la situació pendent de regulació reglamentària. Cal assenyalar que s'ha tramitat el projecte respectant tots els requisits de transparència i participació i s'ha completat en el mínim lapse de temps possible.\nEssent per tant el reglament la norma necessària per complementar la regulació legal de l'impost i respectant la regulació dels elements essencials del tribut establerts en la Llei en compliment del principi de reserva de llei, el present reglament dins de les opcions de regulació possibles, s'ha inspirat en els objectius generals d'aconseguir una millor eficiència de la gestió del tribut; simplificar les obligacions d'informació i reduir les càrregues administratives; així com incrementar la seguretat jurídica per a tots els agents intervinents.\nIII. Pel que fa al contingut, el present reglament té per finalitat aclarir i desplegar conceptes introduïts per la llei i determinar aspectes procedimentals específics.\nEl present Decret conté un article únic, que disposa l'aprovació del Reglament de l'impost sobre les estades en establiments turístics; una disposició derogatòria per la qual es deroga la normativa reglamentària vigent fins ara (el Decret 129/2012, de 9 d'octubre i el Decret 60/2017, de 13 de juny, que l'ha modificat); i una disposició final que preveu l'entrada en vigor del Decret per a l'endemà de la seva publicació al Diari Oficial de la Generalitat de Catalunya.\nPel que fa al Reglament cal destacar-ne els continguts següents:\nEs manté la regla ja vigent de còmput de dies i fraccions de l'estada d'acord amb els usos sobre horaris d'entrada i sortida dels establiments turístics; i s'efectuen precisions relatives a l'aplicació de les exempcions, com els requisits de justificació i als supòsits que queden compresos dins el concepte de “causa de força major”.\nLa regulació dels assistents en la recaptació -nova figura d'obligat tributari introduïda per la Llei 5/2017, del 28 de març-, fa referència a aspectes relatius a la resolució d'habilitació, al conveni i a les auditories de les plataformes tecnològiques. Pel que fa al conveni, es disposa la subjecció del règim de drets, obligacions i responsabilitats de les parts a la normativa vigent. I pel que fa a les auditories, conté una regulació de detall amb la finalitat d'assolir la seguretat raonable del funcionament correcte, normal i ordenat de la plataforma a l'efecte del cobrament i ingrés de l'impost i, per tant, de la seva recaptació per part de l'Agència Tributària de Catalunya.\nTambé es regula el conveni que els agents col·laboradors en l'aplicació dels tributs als quals es refereixen els articles 36.2 i 41 de la Llei 5/2017, del 28 de març, han de signar amb l'Administració tributària, llevat del cas que hagin subscrit amb aquesta un conveni de col·laboració en d'altres tributs, que només caldrà afegir-hi l'addenda corresponent a aquest impost.\nEls articles 10 i 11 referents a la liquidació i ingrés de l'impost així com determinades obligacions al respecte reprodueixen, respectivament, els apartats 1 i 2 de l'article únic del Reglament aprovat pel Decret 60/2017, de 13 de juny, pel qual es modifica el Reglament de l'impost sobre les estades en establiments turístics, aprovat pel Decret 129/2012, de 9 d'octubre, i d'acord amb els quals s'estableixen dos períodes de liquidació semestral propers al concepte de temporada turística d'estiu i d'hivern (d'abril a setembre i d'octubre a març), fixant els terminis d'autoliquidació i ingrés els dies 1 a 20 d'octubre i els mateixos dies d'abril de cada any.\nTambé es determinen les obligacions del substitut en relació amb els ingressos de l'impost que hagi efectuat en el seu lloc l'assistent en la recaptació que ha intermediat en la comercialització del servei d'allotjament en el seu establiment.\nPer altra banda, es regulen les anomenades autoliquidacions agregades que poden presentar els substituts en relació amb tots els establiments o equipaments que explotin, i els agents col·laboradors en relació amb el col·lectiu de substituts en nom dels quals actuen. En ambdós casos, es disposa que l'autoliquidació agregada ha d'incloure les autoliquidacions individuals corresponents en cada cas.\nQuant a la forma i els terminis d'ingrés per part de l'assistent en la recaptació de l'impost, es mantenen els mateixos períodes i terminis dels articles 10 i 11 però en relació amb les quotes que hagi cobrat en els períodes semestrals corresponents. Al seu torn, l'assistent ha de comunicar determinades dades agrupades per municipi i codi postal, dades fonamentals als efectes de l'atribució de part del rendiment de l'impost als ens locals de conformitat amb els articles 48 i següents de la Llei 5/2017, del 28 de març.\nL'article 15 preveu l'eventualitat que l'establiment o equipament no disposi del codi del Registre de Turisme de Catalunya (com succeeix, per exemple, en el cas de les embarcacions de creuer), cas en el qual s'habilita a l'Agència Tributària de Catalunya perquè n'assigni un només a l'efecte de l'impost.\nEl darrer article fa referència a les obligacions d'informació de les autoritats portuàries, que es concreten en la remissió anual de determinades dades relatives als creuers turístics, dades d'utilitat a l'efecte del que disposen els articles 26.1, 28.2 i 33 de la Llei 5/2017, del 28 de març.\nFinalment, el Reglament conté una disposició final que preveu l'eventualitat que els sistemes informàtics no estiguin adequats per poder donar compliment a les obligacions de presentació telemàtica que han quedat establertes en el Reglament, cas en el qual l'Agència Tributària de Catalunya ha d'habilitar altres vies de presentació i ingrés.\nPer tot el que s'ha exposat, a proposta del vicepresident del Govern i conseller d'Economia i Hisenda, d'acord amb el dictamen de la Comissió Jurídica Assessora, i d'acord amb el Govern\nS'aprova el Reglament de l'impost sobre les estades en establiments turístics que s'insereix a continuació\n1. Es deroga el Decret 129/2012, de 9 d'octubre, pel qual s'aprova el Reglament de l'impost sobre les estades en establiments turístics.\n2. Es deroga el Decret 60/2017, de 13 de juny, pel qual es modifica el Reglament de l'impost sobre les estades en establiments turístics aprovat pel Decret 129/2012, de 9 d'octubre.\nAquest Reglament té per objecte el desenvolupament normatiu per aplicar l'impost sobre les estades en establiments turístics regulat a la Llei 5/2017, del 28 de març.\nArticle 2. Règim jurídic de l'impost sobre les estades en establiments turístics\n1. L'impost sobre les estades en establiments turístics es regeix per la Llei 5/2017, del 28 de març, per aquest Reglament i per les disposicions que el desenvolupin.\n2. En defecte de regulació específica hi són d'aplicació les disposicions legals i reglamentàries que regeixen els tributs de la Generalitat de Catalunya.\nEn relació amb l'article 26 de la Llei 5/2017, del 28 de març, i a l'efecte de computar el nombre de dies o fraccions de l'estada, són d'aplicació, si escau, les normes o els usos sobre horaris d'entrada i sortida fixats pels establiments i equipaments turístics.\n1. Per acreditar el supòsit d'exempció a què es refereix l'article 27.1.a) de la Llei 5/2017, del 28 de març, n'hi ha prou amb la justificació documental de la reserva efectuada o la factura a càrrec de l'entitat promotora del programa social, sempre que identifiqui clarament el programa a càrrec del qual es finança l'estada. Tot això sens perjudici de la justificació per qualsevol altre mitjà de prova admès en dret.\n2. L'aplicació de l'exempció prevista a l'article 27.1.b) de la Llei 5/2017, del 28 de març, relativa a les estades fetes per persones d'edat igual o inferior a setze anys, queda condicionada a l'exhibició dels documents que acreditin l'edat del menor, com el document d'identitat, el passaport, el llibre de família o altres documents anàlegs, o per qualsevol altre mitjà de prova admès en dret.\nEn el cas de menors de 14 anys, que no disposin de document identificatiu, s'admet també la declaració responsable per part del progenitor o progenitora, tutor o tutora o acompanyant major d'edat.\nEn el cas d'instal·lacions inscrites a la Xarxa Catalana d'Instal·lacions Juvenils, quan acullin activitats organitzades per a menors de 18 anys, sempre que estiguin sota el control i la supervisió de persones responsables del grup, n'hi ha prou amb una declaració responsable d'aquestes que indiqui el nombre de persones del grup i quantes tenen edat igual o inferior a 16 anys.\n3. A l'efecte de l'exempció que preveu l'article 27.1.c) de la Llei 5/2017, del 28 de març, s'entenen per causes de força major els esdeveniments que es produeixin en el territori de Catalunya que no s'hagin pogut preveure o que s'hagin pogut preveure però hagin estat inevitables, tals com les catàstrofes naturals o els actes violents.\na) Signar una declaració responsable on s'acrediti que l'esdeveniment produït afecta el contribuent i es realitza el pressupòsit de fet d'aquesta exempció. La declaració responsable ha d'incloure també les dades identificatives del contribuent. En el cas que siguin diversos, la declaració pot ser conjunta i s'hi han de fer constar les dades de tots els contribuents, i la signatura de qualsevol d'aquests que sigui major d'edat.”\n4. L'aplicació de l'exempció prevista a l'article 27.1.d) de la Llei 5/2017, del 28 de març, relativa a les estades fetes per motius de salut, queda condicionada al compliment dels requisits següents:\na) El contribuent ha de signar una declaració responsable on s'acrediti que l'estada s'efectua per motius de salut, ja com a pacient, ja com a acompanyant seu, en donar-se el pressupòsit de fet d'aquesta exempció. La declaració responsable ha d'incloure també les dades identificatives del pacient o de la pacient i, si escau, de les persones que l'acompanyen. En el cas que siguin diversos els contribuents, la declaració pot ser conjunta i s'hi han de fer constar les dades de tots, i la signatura de qualsevol d'aquests que sigui major d'edat.”\nArticle 5. Responsables solidaris\n1. Per a la declaració de la responsabilitat solidària de les persones o les entitats intermediàries a què es refereix l'article 31.1 de la Llei 5/2017, del 28 de març, s'ha de seguir el procediment previst a aquest efecte en la normativa tributària general.\n2. En el cas que el subjecte passiu substitut ingressi la quota tributària corresponent a l'estada efectuada pel contribuent sense haver-la-hi pogut repercutir, pot adreçar-se a la persona o l'entitat intermediària per reclamar aquesta quota.\nArticle 6. Habilitació per ser assistent en la recaptació\n1. Les persones o entitats interessades en actuar com a assistents en la recaptació a què es refereix l'apartat 1 de l'article 32 de la Llei 5/2017, del 28 de març, han de presentar una sol·licitud adreçada al director o directora de l'Agència Tributària de Catalunya, com a mínim amb dos mesos d'antelació a la data en què es proposa iniciar les actuacions d'assistència en la recaptació.\nLa sol·licitud ha d'anar acompanyada de la documentació tècnica explicativa dels processos operatius i dels sistemes d'informació que es proposa utilitzar en el procés d'assistència.\n2. En el cas de les empreses prestadores de serveis de la societat de la informació i les plataformes tecnològiques a les que fa esment l'apartat 3 de l'article 32 de la Llei 5/2017, del 28 de març, una vegada rebuda la sol·licitud juntament amb la documentació esmentada a l'apartat anterior, el director o directora de l'Agència Tributària de Catalunya ha de promoure la pràctica de l'auditoria prèvia a la que es refereix l'article esmentat.\nEn el cas que de la pràctica d'aquesta auditoria es detectin deficiències o febleses que impedeixin l'actuació com assistent en la recaptació, el director o directora de l'Agència Tributària de Catalunya ha de posar aquesta circumstància en coneixement de la persona o entitat interessada, per a que procedeixi a la seva esmena.\nEn el requeriment a què es refereix el paràgraf anterior s'ha de determinar el termini màxim per a la pràctica de les esmenes, el qual dependrà del tipus de deficiència o feblesa detectada a l'auditoria. En el cas que no es realitzin les esmenes en el termini fixat, s'ha d'entendre que la persona o entitat interessada desisteix de la seva sol·licitud.\n3. Una vegada superada l'auditoria prèvia a què es refereix l'apartat 2 anterior , el director o directora de l'Agència Tributària de Catalunya ha d'emetre i notificar una resolució motivada per la qual habiliti a la persona o entitat sol·licitant a actuar com a assistent en la recaptació.\nSi la resolució desestima la concessió de l'habilitació, s'obren a la persona o entitat interessada les vies d'impugnació pròpies del procediment administratiu comú.\n4. L'obtenció de l' habilitació per a ser assistent en la recaptació és requisit previ per poder signar el conveni amb l'Agència Tributària de Catalunya previst a l'article 7 d'aquest reglament.\nArticle 7. Conveni entre l'Agència Tributària de Catalunya i els assistents en la recaptació\n1. El conveni a què es refereix l'article 32.2 de la Llei 5/2017, del 28 de març, ha de tenir una durada mínima de 4 anys, prorrogables fins a un màxim de 4 anys addicionals.\n2. El règim de drets, obligacions, i responsabilitats de les parts del conveni s'ha d'ajustar a la normativa de l'impost així com a la normativa tributària general que siguin vigents en cada moment.\nArticle 8. Auditories\n1. Les auditories, tant la prèvia com les subsegüents, a què es refereix l'apartat 3 de l'article 32 de la Llei 5/2017, del 28 de març, tenen per objecte tenir la seguretat raonable que la plataforma tecnològica utilitzada pel sol·licitant de l'habilitació a què es refereix l'article 6 o per l'assistent en la recaptació ja habilitat, funciona de manera correcta, normal i ordenada per recol·lectar i ingressar l'impost a l'Agència Tributària de Catalunya. Aquestes auditories han de comprendre la verificació de la correcta generació de les dades que han de constar en el model al qual es refereix l'article 14.2 d'aquest Reglament. Amb aquestes finalitats, s'apliquen les regles següents:\na) L'objecte a auditar comprèn la verificació dels processos operatius del sol·licitant de l'habilitació o de l'assistent en la recaptació ja habilitat, així com dels sistemes d'informació que intervenen, extrem a extrem en el procés d'assistència. L'abast de l'auditoria és l'estrictament necessari per determinar si el sol·licitant o l'assistent està en disposició d'efectuar o efectua la recol·lecta de l'impost i el seu ingrés a l'Agència Tributària de Catalunya d'acord amb el que preveu la Llei de l'impost i aquest Reglament, i si utilitza correctament els codis postals i municipals que prèviament li haurà subministrat l'Agència.\nb) L'auditoria la pot dur a terme l'Agència Tributària de Catalunya per mitjans propis de la Generalitat de Catalunya o mitjançant empreses contractades directament o a través d'aquests mitjans propis.\nc) Els auditors han de realitzar els treballs d'acord amb les disposicions legals vigents a Catalunya en matèria d'auditoria, així com les normes i pràctiques generalment acceptades al sector.\nd) El sol·licitant de l'habilitació o l'assistent en la recaptació ja habilitat ha de facilitar l'auditoria i proporcionar als auditors totes les evidències que siguin necessàries per avalar el procés d'assistència. A aquest efecte, i a fi d'agilitzar les tasques dels auditors, el sol·licitant de l'habilitació o l'assistent en la recaptació ja habilitat els ha de comunicar, a l'inici dels treballs, el personal a qui s'han d'adreçar.\ne) En completar l'auditoria, l'auditor ha d'emetre un informe amb la valoració tècnica dels processos i sistemes examinats. Aquest informe s'ha de fer arribar a l'Agència Tributària de Catalunya, que en serà la propietària, i traslladarà el resultat a qui ha sol·licitat l'habilitació o a l'assistent en la recaptació ja habilitat. En el cas que hagin estat detectades deficiències o febleses de la plataforma, es tindrà en compte que:\n- Si es tracta de l'auditoria prèvia a l'habilitació, no es pot concedir mentre no s'esmenin les deficiències o febleses esmentades.\n- Si es tracta d'una auditoria periòdica de la plataforma d'un assistent ja habilitat, la manca d'esmena de les deficiències o febleses en el termini màxim de dos mesos, comporta la denúncia del conveni amb efectes immediats.\nf) L'auditor queda obligat al deure de confidencialitat de les dades i altres informacions de què puguin tenir coneixement en la realització de les tasques d'auditoria.\n2 Les auditories a què es refereix l'article 32.3 de la Llei 5/2017, del 28 de març, dirigides a empreses o plataformes que hagin estat habilitades com a assistents en la recaptació es realitzen amb la periodicitat que s'estableixi per conveni, que com a mínim ha de ser cada tres anys. Això no obstant, l'Agència Tributària de Catalunya pot realitzar una auditoria amb caràcter extraordinari en els casos següents:\na) Quan es verifiquin errors o incidències reiterades en el funcionament normal i adequat de la plataforma tecnològica que interfereixin en el compliment de les obligacions que, com a assistent en la recaptació, ha assumit l'empresa mitjançant la subscripció del conveni.\nb) Quan l'assistent introdueixi canvis tecnològics en la seva plataforma tecnològica.\n3. Sense perjudici del que s'ha establert en l'apartat anterior, les parts poden pactar en el conveni la realització d'altres auditories amb caràcter extraordinari.\nArticle 9. Conveni entre l'Agència Tributària de Catalunya i els agents col·laboradors\n1. Els agents del sistema tributari que vulguin ser agent col·laborador en l'aplicació dels tributs de conformitat amb l'article 41 de la Llei 5/2017, cal que signin un conveni de col·laboració amb l'Agència Tributària de Catalunya d'acord amb el que es disposa en el apartats següents.\n2. En el cas que l'operador interessat pertanyi a un col·legi o associació professional o a una entitat de naturalesa similar que ja tingui subscrit un conveni de col·laboració social amb l'Agència Tributària de Catalunya, pot actuar com a agent col·laborador en l'impost sobre les estades en establiments turístics sempre que el conveni esmentat hagi incorporat l'addenda corresponent.\nEn la resta de casos, ha de presentar la sol·licitud corresponent a l'Agència Tributària de Catalunya per a procedir a signar un acord específic que li confereixi el caràcter d'agent col·laborador en l'impost.\n3. El conveni o acord a què es refereix l'apartat anterior confereix a l'agent col·laborador la capacitat per a presentar i, si escau, fer el pagament de les autoliquidacions dels subjectes passius substituts de qui tingui concedit el consentiment per a què actuï en nom seu.\n4. Els terminis i forma de presentació i pagament de l'impost s'han d'ajustar al que queda determinat als articles 11 i 13 d'aquest Reglament.\nArticle 10. Període de liquidació\na) De l'1 d'abril al 30 de setembre del mateix any.\nb) De l'1 d'octubre al 31 de març de l'any següent.\nArticle 11. Forma i termini de presentació i ingrés de l'autoliquidació\n1. La presentació de l'autoliquidació, que s'ha de fer per via telemàtica, i l'ingrés de l'impost, s'ha d'efectuar dins els terminis següents:\n2. No és necessari presentar l'autoliquidació quan no resulti cap quantitat a ingressar, sens perjudici de l'obligació dels subjectes passius substituts de conservar la documentació acreditativa de les exempcions aplicades fins que finalitzi el termini de prescripció.\nArticle 12. Obligacions del substitut del contribuent en relació amb els ingressos efectuats per l'assistent en la recaptació de l'impost.\n1. En el cas que, de conformitat amb el tercer i quart incís de l'article 36.1 de la Llei 5/2017, del 28 de març, l'ingrés de la totalitat de l'impost d'un substitut del contribuent corresponent al període de liquidació hagi estat realitzat per un o més assistents en la recaptació, el substitut ha de presentar un formulari digital on constin les dades següents:\na) Les seves dades d'identificació.\nb) El codi o codis d'identificació del o dels establiments o equipaments.\nc) La identificació de l'assistent o assistents en la recaptació amb els que opera.\n2. El model de formulari digital a què es refereix aquest article ha de ser aprovat per resolució del director o directora de l'Agència Tributària de Catalunya i s'ha de presentar per via telemàtica a través de la seva seu electrònica en els terminis indicats a l'article 11 d'aquest Reglament.\n3. A l'efecte del que disposa aquest article, l'assistent en la recaptació ha d'emetre a l'explotador de l'establiment o equipament turístic, per a cada període de liquidació, un document amb la relació de les estades efectuades respecte de les quals hagi recol·lectat i ingressat l'impost a l'Agència Tributària de Catalunya. Tot això sens perjudici del subministrament d'informació que hagin pactat les parts en les seves relacions privades.\nArticle 13. Forma i terminis de presentació i ingrés de les autoliquidacions agregades\n1. El contingut de l'autoliquidació agregada a què es refereix l'article 36.2 de la Llei 5/2017, del 28 de març, es determina d'acord amb les regles següents:\na) En el cas del substitut del contribuent que explota més d'un establiment o equipament, el pagament agregat de les quotes meritades per cadascun d'ells s'ha d'efectuar mitjançant la presentació d'una autoliquidació agregada que ha d'incloure totes i cadascuna de les autoliquidacions individuals a què es refereix l'article 10.2 d'aquest Reglament.\nb) En el cas de l'agent col·laborador, el pagament agregat de les quotes meritades respecte del col·lectiu de substituts en nom dels quals actua, s'ha d'efectuar mitjançant la presentació d'una autoliquidació agregada que ha d'incloure totes i cadascuna de les autoliquidacions individuals a què es refereix l'article 10.2 d'aquest Reglament. L'Agència Tributària de Catalunya es pot dirigir a l'agent col·laborador per a l'esmena dels defectes formals que pugui contenir l'autoliquidació agregada que hagi presentat.\n2. La presentació de les autoliquidacions agregades a què es refereix aquest article, que s'ha de fer per via telemàtica, i l'ingrés de l'impost, s'han d'efectuar en els terminis establerts a l'article 11 d'aquest Reglament.\nArticle 14. Forma i terminis de l'ingrés per part de l'assistent en la recaptació de l'impost\n1. De conformitat amb l'article 37 de la Llei 5/2017, del 28 de març, l'assistent en la recaptació, sempre que compti amb el consentiment previ del titular de l'explotació de l'establiment turístic ha d'ingressar, en els terminis establerts a l'article 11 d'aquest Reglament l'import total de les quotes cobrades als contribuents en el període de liquidació corresponent en concepte d'acompte de l'impost per llurs reserves minorat en l'import de les quotes corresponents a les baixes per anul·lacions o alteracions de reserves ingressades en períodes de liquidació anteriors.\n2. L'assistent en la recaptació, en relació amb l'ingrés de l'apartat anterior, ha de presentar en els terminis establerts a l'article 11 d'aquest Reglament, per via telemàtica i mitjançant el model que aprovi per ordre la persona titular del departament competent en matèria d'Hisenda una declaració informativa que ha de contenir les següents dades per municipi i codi postal:\na) L'import net de les quotes per tipus d'establiment\nb) El nombre total d'estades cobrades en el període. S'entén per nombre total d'estades la suma de les estades de tots els contribuents subjectes a l'impost.\nArticle 15. Identificació dels establiments i equipaments turístics\n1. En el cas que l'establiment o equipament no tingui assignat el codi d'identificació del Registre de turisme de Catalunya a què es refereix l'article 38.1 de la Llei 5/2017, de 28 de març, l'Agència Tributària de Catalunya li n'ha d'assignar un només a l'efecte d'aquest impost.\n2. Per resolució del director o directora de l'Agència Tributària de Catalunya s'ha d'establir la forma d'assignació, l'estructura i el format del codi d'identificació per a cada tipus d'establiment i equipament.\nArticle 16. Obligacions d'informació de les autoritats portuàries\n1. De conformitat amb l'article 46 de la Llei 5/2017, del 28 de març, les autoritats portuàries de Catalunya han de remetre a l'Agència Tributària de Catalunya, per via telemàtica, la relació d'embarcacions de creuer turístic que han amarrat durant l'any anterior en el port del qual tenen encarregada la gestió. Aquesta declaració ha de contenir les dades següents:\na) Les dades identificatives de l'embarcació, amb indicació del seu número de matrícula del creuer\nb) Les dades identificatives de la persona consignatària\nc) Les dates d'inici i final de l'amarratge, amb indicació de la seva durada, en hores i fraccions d'hora.\nd) El nombre de passatgers en trànsit.\n2. La declaració a què es refereix aquest article s'ha de presentar durant el mes de març de cada any, d'acord amb el model que s'aprovi mitjançant resolució del director o directora de l'Agència Tributària de Catalunya.\nPresentació i ingrés\nMentre els sistemes informàtics no estiguin adequats per poder donar compliment a les obligacions de presentació per via telemàtica que s'estableixen en aquest Reglament, s'autoritza la Direcció de l'Agència Tributària de Catalunya perquè, mitjançant resolució, habiliti altres canals de presentació i ingrés.


Endodòncia - Clínica Dental en Gracia | Dentista Diego Caballero en Barcelona\nInicio » Endodòncia\n“Les dents tenen conductes a les arrels, que és per on passa el nervi. Quan el nervi està inflamat, l’hem de retirar i netejar el conducte (eliminar bacteris i teixit necròtic) i, a continuació, segellar-lo amb un material plàstic especial. Després de segellar el conducte, passem a fer la reconstrucció de la dent destruïda per la càries o la fractura.”\nELS SENYALS D’UNA POLPA AFECTADA\n(INFLAMACIÓ DEL NERVI)\nDolor espontani, sensibilitat prolongada al fred o a la calor, inflamació i molèstia a la geniva al voltant de la dent afectada, canvi de color de la dent… Tot i que a vegades aquests símptomes poden no presentar-se.\nSi percebeu alguns d’aquests símptomes, no dubteu a consultar-nos, ja que en la majoria de casos la resposta al nostre tractament és immediata. La filosofia de la Caballero Dental Clinic és tractar de ser com més conservadors millor, i l’endodòncia ens permet salvar gran part de les dents, que si no es tractessin s’haurien d’extreure.\nL’endodòncia debilita la dent i fa que sigui més propensa a les fractures. És per aquest motiu que moltes vegades està indicat posar una funda sobre la dent desvitalitzada després de la seva reconstrucció, i així evitar que es fracturi.\nQUAN POSEM UNA FUNDA SOBRE UNA DENT DESVITALITZADA?\nRecomanem posar una funda en aquells casos en què quedi poca estructura dentària i en què, per tant, la reconstrucció ocupi gran part de la dent, per evitar futures fractures, sobretot de les dents posteriors, que són les què suporten més força de masticació. En molts casos les fundes eviten la pèrdua de la dent.\nDe vegades, un cop a les dents anteriors pot causar la ‘mort’ del nervi i, per tant, la dent pot tenyir-se d’un color marró grisenc. En aquests casos, encara que fem l’endodòncia, el color s’hi queda igualment (es tracta d’una taca interna), i si el pacient vol una bona estètica, tenim diversos tractaments molt satisfactoris per blanquejar la dent (blanquejament, caretes de composite, etc.).


Snyder I la tirania (Toni Sala)\nTONI SALA 13/07/2017 00:00\nARA FA UN ANY vaig tenir a casa uns convidats californians. Trump s’estava a punt de convertir en candidat a la presidència, ells eren gent polititzada, i un dia, sopant, els vaig preguntar com ho veien. Em van contestar que no els feia cap por. És impossible que guanyi, van dir-me: per començar, no el votarà ni una dona.\nCoincidint amb la visita europea de Trump, la setmana passada vaig estar llegint un llibret impressionant de Timothy Snyder, Sobre la tirania, un manual de supervivència democràtica després de la victòria de Trump. Snyder és la persona que conversava amb Tony Judt a Pensar el segle XX, i a Tierras de sangre ha estudiat com ningú les massacres que Stalin i Hitler van dirigir als països bàltics, a la Rússia occidental, Polònia, Bielorússia i Ucraïna: 14 milions de morts. És lògic i alhora preocupant que hagi volgut donar ara aquestes “20 lliçons que hem d’aprendre del segle XX”, en una de les quals, “Aprèn de la gent dels altres països”, explica que abans de l’elecció de Trump, tal com vaig constatar jo mateix a casa, els analistes americans no s’esperaven la seva victòria. En canvi, la van preveure els europeus orientals i els experts en Europa de l’Est, per experiència històrica. Qui aquest estiu surti a l’estranger s’adonarà, per la presència que té a fora, de com és de potent l’independentisme català.\nEl llibre és tan breu que no es pot resumir. Sembla dirigit als americans, però en realitat és un vademècum perfecte per mantenir alerta els europeus i, específicament, els catalans en aquest moment clau. Snyder alerta del perill d’oblidar el passat, de confiar-se i pensar, per ganduleria, ignorància o irracionalitat, que la història ja està escrita i que no pot passar res de dolent. Precisament això volen els tirans, de manera que la primera lliçó adverteix: “No obeeixis amb anticipació”, no regalis l’obediència. La lliçó més impressionant, “Mantén la calma quan arribi l’impensable”, comença amb una frase clarivident: “La tirania moderna és la gestió del terror”. El llibre mostra fins a quin punt els catalans vivim de ple el moment històric. Snyder reclama l’actuació personal: defensar les institucions i no donar-les per garantides -“Les institucions no es defensen per si mateixes”, els sona?-, ser part activa de la societat civil, implicar-s’hi, ser responsable i valent, vigilar l’ús del llenguatge i, per tant, d’internet. Tan potent és l’individu enfront dels tirans que l’empatia de “mirar als ulls i parlar de coses trivials” ara mateix ja és un acte polític de primer ordre.


Camp de refugiats de Lesbos: Descens a la vergonya d'Europa\nEls forans malviuen en un gueto incapaç de frenar les baralles, les violacions i la venda de drogues\nEls immigrants atapeeixen els assentaments durant els més de 8 mesos que tarden a saber si tindran asil\nLesbos (Grecia) / Enviado especial 21 de de juliol del 2018. 20:16\nUna capa daurada plana arran de la dura esplanada de formigó, per la voluntat d’una joveneta i del seu enorme somriure. La petita improvisa el seu full de ruta amb la solemnitat que requereix l’uniforme, esquivant amb facilitat qualsevol tipus d’obstacle: ara un nen, ara una pilota, ¡¿una altra vegada tu, nen?! No li cal ni més ni menys que la seva capa per sobrevolar tot un univers de fantasia. Serà també el vestuari imprescindible a què recorrerà hores després quan, molt probablement, aquesta manta tèrmica perdi les seves condicions màgiques per convertir-se en l’única peça amb la qual preservar del fred al seu cos lleuger. Fosqueja a Moria, el camp de refugiats de l’illa grega de Lesbos, i ni tan sols la densa penombra que garanteix una lluna minvant pot ocultar el desolador panorama que aquí traspassa amb massa facilitat el llindar de la dignitat humana.\nAccés al camp de refugiats de Moria. / VÍCTOR VARGAS LLAMAS\nNo tots els habitants de Moria tenen una imaginació tan fecunda per evadir-se de les deplorables condicions de l’entorn. ¿Com obviar les dificultats d’un aforament que triplica les 2.000 places previstes el 2016, quan es va habilitar com a recurs d’emergència per la ingent arribada de persones que fugien, que fugen, de la misèria i la barbàrie? Tan desbordats caminen que fins i tot s’ha creat en un temps rècord l’assentament alegal d’Olive Grove, amb unes 1.300 persones que subsisteixen en pitjors condicions, si és possible, als voltants del camp principal. Afegits als gairebé 4.000 que es busquen la vida per tot Lesbos i als 2.000 del camp de Kara Tepe, exclusiu per a famílies, se superen les 15.000 persones a una illa amb un cens de tot just 86.000 habitants. Moria és ja el segon nucli més poblat de Lesbos, després de la capital, Mitilene. I és també l’assentament més saturat de Grècia.\nMohamed Assad arronsa les espatlles i dona una resposta tan caústica com inapel·lable sobre la desaventura que l’ha empès a donar amb els seus ossos a Moria: “O això o una mort segura”. Després explica que va arribar fa 4 mesos de Síria, mentre clava la mirada en uns contenidors a vessar d’escombraries sota el filferro espinós que embolica l’assentament. Sembla trist i resignat, potser per la certesa que, de mitjana, l’espera per saber si tindrà papers pot arribar a doblar o triplicar aquell període.\n“Molts migrants destrueixen la seva identificació perquè no els puguin tornar al lloc de què fugen”\nPresident del sindicat policial de Lesbos\nLa de Mohamed és la nacionalitat predominant en un lloc on es recullen fins a 72 orígens diferents, segons el president del principal sindicat policial de Lesbos, Vasilios Rodopulos, que matisa la dada. “La llista inclou procedències com Jamaica o Haití, de veracitat més que dubtosa. En moltes ocasions ells mateixos destrueixen la seva identificació: es tracta d’eliminar qualsevol prova que pugui comportar el retorn al lloc de què precisament estan fugint”, descriu Gerakarakos.\nEspurnes i conflictes\nPer més que alguns registres estiguin sobrerepresentats, un cop d’ull entre les tendes de campanya i barracons on habiten revela l’heterogeni mosaic del veïnat de Moria. Gairebé la meitat són sirians (49,5%), seguits d’afganesos (24,7) i iraquians (15,8%). La presència de nacionalitats, cultures i religions del més variat, amuntegades en unes precaríssimes condicions, són l’espurna que pren en els nombrosos conflictes verbals, baralles i incendis que freqüenten a Moria i a altres camps de refugiats de Grècia.\nUns nens a l’interior de l’assentament de Chios. / VÍCTOR VARGAS LLAMAS\nLlavors surten a la superfície les conseqüències d’una política estatal i de la UE tan superficial i desajustada que deixa a la vista les nombroses carències que pateixen els migrants diàriament. I amb ells, tots els professionals i voluntaris que allà es desentrampen. Ho saben bé els policies destinats al camp, tot just 15 per tanda més uns altres 7 que custodien la part en la qual hi ha reclosos que vulneren les normes greument. Tot just una vintena d’efectius per al control de milers de persones. “No hi ha una sortida d’emergència, ni pla d’evacuació en cas de risc extrem, ni tan sols boques d’aigua per extingir focs; els agents han de pagar de la seva butxaca les mesures higièniques i de desinfecció del vestuari”, relata un policia.\n“Això és un gueto amb prostitució, violacions i drogues. I facinerosos que es distingeixen emparats amb l’anonimat”\nGuardia al camp de Moria\nL’agent denuncia que, aprofitant el desconcert de l’al·luvió migratòria, es distingeixen emparats en l’anonimat una minoria molt nociva de facinerosos. “Això és un gueto on caben la prostitució, les violacions, el mercadeig de drogues... Impossible controlar amb tan pocs efectius”, es lamenta. Un caos del qual ha pres nota en primera persona Àngels Bosch, presidenta de EuroCop, organització de sindicats que representa més de 500.000 policies europeus. “La necessitat de cobrir els serveis de seguretat en uns camps tan sobresaturats repercuteix en la falta d’efectius policials en la resta de serveis de l’illa; mentrestant, Europa obliga Grècia a complir el dèficit i això fa inviable cobrir les places imprescindibles per donar respostes a les necessitats reals dels serveis d’emergències. Com a conseqüència, les plantilles policials, de metges i bombers estan enormement desgastades”, relata Bosch.\nD’entre l’amalgama d’illes banyades per l’Egeu estan encaixant la pitjor part del drama humanitari aquelles que es troben més pròximes al litoral turc, després que Ankara decidís elevar un mur al riu Evros i evitar el tràfic de persones procedents del Pròxim Orient i l’Àfrica pel nord del seu territori, rumb a la Grècia continental i a Bulgària. Així, les rutes s’han vist alterades, obligant a passar de la terra a l’aigua a persones que, en molts casos, mai abans havien vist el mar. El nou objectiu és a Lesbos, a Samos, a Lemnos... atès que part de les seves respectives superfícies estan a menys de 6 o 7 milles del litoral otomà. I a Quios, una de les destinacions amb més densitat migratòria, com es pot comprovar en el camp de Vial, amb 1.985 persones en un emplaçament amb capacitat per a 1.300, segons les dades oficials.\nAllà, Alicia Beguiristain ha lliurat batalla física i emocional. Ella és infermera i cooperant navarresa que cedeix el seu temps lliure enrolada a DYA i Salvament Marítim Humanitari. Alicia tracta moltes afeccions respiratòries i cutànies, lesions per les baralles habituals... I sobretot escolta: malgrat les barreres idiomàtiques i al flagrant dèficit de traductors, els migrants els reconforta sentir-se acompanyats en la seva dura travessia per l’avern. “Hi ha molt plor, molta tristesa i frustració. Gent que ja no pot més, que està tan desbordada que s’autolesiona i s’esfondra en una tremenda crisi d’ansietat. Van a consulta que els tractis la diabetis, però també a sentir-se escoltats”, diu.\n“Aquí hi ha rates enormes i jo he de dormir al ras, sobre el terra i sense rebre medicació per a la meva asma”\nMigrant al camp de refugiats de Vial\nHassan al Ahmed, un jove que assegura venir de Kuwait , està a punt de patir algun tipus de desequilibri emocional i ens demana que l’acompanyem fins al lloc on dorm des que arribés, fa 55 dies. La sorpresa resulta ser que la seva casa és una simple manta tirada sobre el terra, a la intempèrie, entre dos barracons ocupats per famílies que van tenir la sort d’arribar abans que Hassan, si és que acabar a Vial es pot qualificar com a afortunat. “Altres migrants reben un palet mentre no quedi un espai en tendes de campanya o barracons”, relata un cooperant italià. Hassan denuncia la presència de rates “de la mida d’un nadó” i lamenta que no rep la medicació que necessita per sufocar els seus atacs d’asma.\nUns nens refugiats miren a través del filat del camp de refugiats de Lesbos. / VÍCTOR VARGAS LLAMAS\nMentre Hassan explica la seva història, una vintena de migrants s’arremolinen al voltant. S’esgargamellen denunciant la duresa del gueto, massa fins i tot per a qui ve d’entorns tan adversos. Parlen de la manca d’aigua potable ja des de mitja tarda, de necessitats mèdiques desateses i de la mala qualitat del menjar. “He arribat a veure floridura en alguns menús; i pensar que van retirar l’accés al camp a una onegé espanyola perquè deien que no utilitzava productes nacionals... Ara ho seran, però també precuinats, congelats i, en ocasions, en mal estat”, sosté el jove italià.\nGrècia viu la tragèdia de la immigració\nVeritats incòmodes sobre la immigració\n“Els migrants estan tan desesperats que pateixen ansietat i s’autolesionen. Els alleuja sentir-se escoltats”\nCooperant sanitària de DYA i Salvament Marítim Humanitari\nAlicia denuncia les tremendes limitacions de material, l’excés de control que els cooperants veuen sotmesa la seva tasca, però sobretot una vulneració dels drets humans tan flagrant que empitjora qualsevol escenari dels països africans en què ha cooperat, on “almenys gaudien de més intimitat i més possibilitats de decidir sobre com organitzar la seva vida en comunitat”. “Aquí no tenen dret ni a això”, es lamenta. “Fa molta ràbia veure tot aquest escenari de misèria. Tot i que és obvi que no és tasca fàcil, tots sabem que es podria canviar. Pero així segueix i em temo que així seguirà. I jo no puc evitar sentir una immensa vergonya de ser europea”.\nRefugiats El drama de la immigració Unió Europea Grècia


València inicia la licitació d’obres en les escoles públiques de Massarrojos, Benimàmet i l’Olivereta | Actualitat Valenciana\n7:19 pm - viernes, 28 febrero 2020\nValència inicia la licitació d’obres en les escoles públiques de Massarrojos, Benimàmet i l’Olivereta\nL’objectiu de la intervenció és millorar l’eficiència energètica dels tres centres\nLes escoles CEIP Gaspar Gil Polo, del barri de l’Olivereta; CEIP Arquitecte Santiago Calatrava, de Benimàmet; i el CEIP José Senent, de Massarrojos disfrutaran d’una intervenció de millora de les seues condicions d’habitabilitat i eficiència energètica. El regidor de Govern Interior, Sergi Campillo, ha explicat que ja ha començat el procés de licitació.\nLes inversions previstes arriben als 130.000 euros al CEIP Gaspar Gil Polo; als 180.000 euros al CEIP Arquitecte Santiago Calatrava; i als 85.000 euros al CEIP José Senent. Estes inversions de millora de les condicions d’habitabilitat i eficiència energètica se centraran en actuacions preferents en la fusteria dels centres d’educació, i les tres es fan a càrrec d’una subvenció de 395.000 euros assignada per la Diputació de València a l’Ajuntament de València.\nEl regidor de Govern Interior, Sergi Campillo, ha dit que “per al Govern de la Nau és fonamental el condicionament i la dignificació de les instal·lacions dels centres educatius. Vetlem pel benestar dels nostres xiquets i xiquetes i de tota la comunitat educativa, tant dels centres educatius situats dins de la ciutat com dels que estan en els nostres pobles, com Massarrojos i Benimàmet, en este cas”.\nConcretament, les obres previstes en el CEIP Santiago Calatrava, consisteixen a substituir les fusteries existents de les aules per noves fusteries d’alumini amb aïllament tèrmic. Es disposarà també de persianes d’alumini encastades a la façana, es repararan les reixes substituint els elements danyats, i s’aplicarà una pintura de protecció tipus oxirón forja.\nAl CEIP José Senent de Massarrojos se substituiran les fusteries interiors originals de l’edifici de primària així com les fusteries exteriors de l’aulari d’infantil. A l’edifici de primària se substituiran les portes de les aules per unes altres que compleixen les característiques que marca la Conselleria d’Educació en les seues recomanacions per a la construcció de centres educatius.\nA l’edifici d’infantil se substituiran les fusteries exteriors d’alumini per altres de noves amb millors condicions d’aïllament tèrmic. Es col·locaran per l’exterior persianes de lames d’alumini orientables, per millorar la protecció solar de les aules d’infantil. També es canviaran totes lluminàries interiors per altre led d’alta eficiència energètica.\nPel que fa al CEIP Gaspar Gil Polo, se substituiran les fusteries originals de la façana nord de l’edifici, ja que les fusteries de la façana sud ja van ser canviades per la Conselleria en una actuació anterior. A l’edifici de primària se substituirà la porta principal d’accés d’acer pintat, per una altra porta d’acer inoxidable mat, i es mantindrà el disseny original de la fusteria, que disposa de reixes incorporades en la mateixa fusteria.\nLes fusteries dels antics habitatges dels conserges, que actualment s’utilitzen com a aules de suport, seran substituïdes per noves fusteries d’alumini, mantenint les obertures abatibles i col·locant retenidors. Pel que fa a les portes d’accés a les antigues vivendes, estes seran substituïdes per portes d’acer galvanitzat i pintat, amb reixes. En planta baixa es mantindran les reixes existents, rebaixant-les, reparant-les o substituint els elements danyats. Com acabat s’aplicarà una pintura de protecció tipus oxirón forja.\nPer al regidor de Govern Interior estes actuacions “són una prova més de la importància que li dóna el Govern de la Nau a la millora de les infraestructures educatives públiques de la nostra Ciutat”. Campillo ha destacat “l’excel·lent col·laboració amb la Diputació en este cas, i també amb la Conselleria d’Educació en el cas del Pla Edficiant, que també avança en la seua tramitació”.\nPer últim, Campillo ha explicat que estes actuacions “vénen emmarcades en tot un programa d’eficiència energètica que du a terme el Govern. No hem d’oblidar el nostre compromís en la lluita per l’eficiència energètica i contra el canvi climàtic. I que millor que actuar en escoles públiques, també per mostrar als nostres xiquets i xiquetes que l’ús de l’energia ha de ser responsable”.


producte Archives - Punt Fresc - Producte fresc i al punt\nPosts Tagged producte\nReceptes de primavera!\nOn 19/04/2016 / Consells, Nutrició, Productes, Productes de temporada, Receptes / Leave a comment\nTags: elaboracio, espaguetis, pas a pas, primavera, producte, quiché, receptari, receptes, wrap\nAquesta primavera s’omple de color a Punt Fresc. Les nostres botigues s’inunden de les verdures i fruites més primaverals: maduixes, nespres, espàrrecs, prunes… A més, volem omplir de color les vostres receptes del dia a dia. Us hem preparat tres idees fresques per cuinar i molt divertides. Tots a la cuina a preparar-les!\nArriba el gaspatxo!\nOn 24/08/2015 / General, Notícies, Productes, Productes de temporada / Leave a comment\nTags: andalus, beguda, estiu, gaspatxo, menjar, natural, producte, Punt Fresc, solfrio\nA Punt Fresc et presentem un nou producte que segur serà l’estrella d’aquest estiu: el gaspatxo! El gaspatxo és la millor opció per gaudir d’una alimentació sana i equilibrada, fet amb ingredients boníssims que a més t’ajudaran a prevenir algunes dolències com els refredats o la hipertensió.


VII Jornades de programari lliure | CatPL\n← Microsoft’s Open Specification Promise: No Assurance for GPL\nWelcome to the European Community for Software & Software Services →\nSi voleu participar-hi el portal ja és obert. Podeu participar-hi de diverses maneres:\nPresentant una comunicació sobre alguna feina innovadora que esteu desenvolupant o qualsevol altre tema tècnic al voltant del programari lliure. Les comunicacions passen un procés de selecció i les escollides s’hauran d’exposar en públic durant 20-30 minuts.\nFent un tutorial, que és com una mena de conferència que inclou demostracions pràctiques “in situ” sobre algun tema concret.\nProposant un taller, que és una sessió pràctica (es fa en una sala amb PC) amb un nombre limitat d’assistents (1 o 2 per PC)\nProposant la realització de trobades d’usuaris, traductors, desenvolupadors, etc. de programari lliure. L’organització de les Jornades proveïrà infraestructura per facilitar aquesta mena de trobades.\nEn el portal hi trobareu informació més extensa. Si teniu alguna idea diferent Contacteu amb l’organització. Si només voleu rebre informació puntual sobre les jornades, dirigiu-vos aqui.


EL MURAL 19. El Mural de la pilota valenciana en El Mural d'Escola Valenciana en mp3(04/02 a las 18:59:08) 59:07 10316579 - iVoox\nDescripción de EL MURAL 19. El Mural de la pilota valenciana\nEn el Mural sentireu les veus de personatges i llegendes del món de la pilota. Les d’abans: Rovellet, Malonda, Fredi o Genovés. I les d’ara: Soro III i Puchol II. Dues generacions diferents de pilotaris. Els primers mostren el seu amor per l’esport i evoquen moments de glòria; i els segons afirmen que estan més formats acadèmicament que abans, tot i que els seus predecessors eren molt més rics. I és que la situació professional dels jugadors de cartell és una de les urgències que cal reorientar per dignificar-los. La pilota depén dels recursos públics i quan les subvencions no arriben i els patrocinis cauen es produeix l’enfonsament. Ha sigut un empresari qui ha fet el miracle comprant la catedral de la pilota i fent un préstec personal sense interessos perquè els jugadors puguen cobrar. José Luís López, l’amo del trinquet de Pelayo explica com va transcórrer el procés de compra del buc insígnia de la pilota fins que l’administració puga adquirir-lo i passe a ser de titularitat pública. Des de la Direcció General d’Esports, Josep Miquel Moya afirma que hi ha un milió d’euros per a la remodelació i millora dels trinquets ja existents i 4000.000 més per enllestir les infraestructuras bàsiques que envolten el trinquet del complex inacabat de la Ciutat de la Pilota. Moya dibuixa en El Mural el full de ruta a seguir. Per donar estabilitat a l’esport s’ha constiuït una comissió de treball on tots els estaments hi estan presents amb l’objectiu de crear una fundació.\nL’esport o el joc de pilota ha arribat a tindre més de vint modalitats. El professor de sociologia esportiva, Víctor Agulló ens fa de guia pels indrets de la nostra geografia i ens instrueix sobre els seus origens fa més de 700 anys en terres valencianes i com ha sigut l’evolució fins els nostres dies.\nAquest Mural radiofònic és un trinquet il.lustrat amb les veus dels marxadors, feridors i jugadors d’escala i corda i de raspall; dels professors i els alumnes; i també de les dones que hi juguen i de les mares de figures com Waldo. És El Mural de les ‘Cançons al dau’ una iniciativa de l’empresari LLuís Planes per unir la música i l’esport . Els sons que ens endinsen en un univers polièdric resseguint l’activitat dels centenars de clubs; mostrant interés per la nova càtedra universitària de la pilota valenciana; posant en valor el patrimoni arquitectonic dels nostres trinquets i la creació artesanal mil.lenària de pilotes de vaqueta i didals. La pilota valenciana és BIC, Bé d’Interés Cultural, i és el moment de reivindicar a les institucions públiques que tinga un futur sòlid.\nXXVII Premi Roís de Corella de Poesia Ciutat de València.)\npelayo esport pilota escola valenciana país valencià pilota valenciana trinquet genovés mural amàlia garrigòs el mural dau


La ruta de la insolidaritat (Celestí Alomar)\nLa ruta de la insolidaritat\n4 min. 15/06/2018 18:10\nLa morfologia d’una ceba es correspon amb la d’un bulb tunicat. Parlar d’emigrants i refugiats, avui dia, és com tallar una ceba, no saps quina túnica és la que et farà plorar més. Si la tragèdia al mar, si l’extorsió a les víctimes en els països riberencs de la costa mediterrània o si la situació de misèria als països d’origen. Encara que el més lamentable, sens dubte, és la insolidaritat dels països europeus amb les víctimes. La peripècia del vaixell Aquarius és el darrer, no últim, episodi d’aquesta vergonyosa, llarga i insolidària història.\nLa Mediterrània, bressol de civilització i lloc de trobada de cultures, s'ha convertit en el mar més mortífer del món, en què té lloc una batalla entre els vaixells de les organitzacions humanitàries i la força armada dels estats afectats pel flux d'emigrants i refugiats. En aquest sentit, és més que reveladora l'actitud del govern italià aquests darrers dies: mentre neguen el permís per atracar en un port italià el vaixell Aquarius, de les organitzacions humanitàries Metges Sense Fronteres i Sos Mediterranée desembarquen en un dels seus ports un nombre similar de persones rescatades per un vaixell de la marina italiana.\nPer a ells, rescatar vides humanes al mar no és un acte humanitari, sinó una tasca de seguretat i control de fronteres. Per això, s’ha acusat les ONG de provocar un ‘efecte crida’ que incita, cada any, milers de persones a endinsar-se en un mar desconegut, en unes embarcacions inservibles, amb l’esperança que seran recollides a alta mar; en la versió més cínica possible de les tragèdies individuals d’éssers humans que es veuen obligades a fugir de la violència, la repressió o la misèria del seu lloc de naixement o origen. Converteixen l’emigrant o el refugiat en una estadística que és necessari mantenir confinada en el país d’origen, no en la privilegiada nòmina de residents de la pulcra Europa.\nSegellada la ruta més oriental d'arribada de refugiats, principalment sirians que fugen de la guerra, mitjançant un acord econòmic entre la UE i Turquia, la via a través de Líbia i Egipte ha anat guanyant importància. L’acord amb el país otomà, de fet, no és més que una compra de serveis a tercers perquè es faci càrrec del problema dels emigrants i no els deixi arribar a la frontera exterior europea. Una externalització de serveis, com en qualsevol empresa privada. El menys important és si Turquia respecta els drets dels refugiats, perquè per a Europa, com deia, les persones refugiades s'han convertit en una estadística molesta que si es pot evitar pagant, millor.\nEn el cas de Líbia, com que no existeix, des de la desaparició de Gadafi, una cosa que es pugui assimilar a una estructura d’Estat, la situació ha esdevingut incontrolable i hi ha sorgit un vertader mercat d’esclaus. Un tràfic d’esser humans en mans de veritables màfies que, segons experts de l'ONU, és possible que “usin instal·lacions i fons estatals” per enfortir el seu control de les rutes migratòries. La cadena CNN, al seu dia, va denunciar que centenars de milers de persones es trobaven en "condicions inhumanes", sent víctimes de tràfic, tancats en camps de detenció i venuts en subhastes.\nRespecte d’això, el president del Consell Europeu, Donald Tusk, va reclamar als líders africans col·laborar amb la "responsabilitat compartida" de gestionar les migracions i vetllar perquè les víctimes del tràfic a Líbia puguin tornar als seus països d'origen en condicions de seguretat. Tornar els seus països d’origen, aquest és l’objectiu. Molt lloable, si no fos que en cap moment no es parla de superar les condicions que provoquen la fugida de milers i milers de persones cap als països que van ser els seus antics colonitzadors.\nAquesta és l’ultima túnica de la ceba, de la qual ningú vol parlar, la que deixa al descobert les responsabilitats dels països europeus en la colonització i descolonització dels antics protectorats i colònies. La responsabilitat del manteniment d’una ‘borsa humana residual’ que s’allunya de tota possibilitat de desenvolupament i fora del control de la riquesa dels seus propis territoris, en benefici dels antics interessos colonials i les empreses que controlen les matèries primeres. Diamants de sang, metalls per a l’alta tecnologia, hidrocarburs... La societat del gran consum, en detriment de veritables borses de marginalitat a les quals es nega qualsevol tipus d'accés a les societats avançades.\nUna ministre de l’actual govern aquesta setmana ha dit que era necessari parlar de “l’efecte fugida” abans que de “l’efecte crida”. Però, dissortadament, sembla que això sona a utopia.


El teatre, un art tan antic com modern - El Periódico Mediterráneo\nEl teatre, un art tan antic com modern\nEls éssers humans ens hem narrat històries des que habitem la Terra i la bella cultura del teatre perdurarà mentre hi visquem\nAl calendari del dia a dia tenim una mena d’atapeït santoral laic en el qual sempre hi ha una cosa o una altra per celebrar. Una de les dates ben marcades en aquest calendari és el Dia Mundial del Teatre, que se celebra cada 27 d’abril des que, fa quasi 60 anys, es va instaurar aquesta data sota l’auspici de l’Institut Internacional del Teatre i la Unesco. Una de les accions més importants és la circulació del Missatge Internacional anual, traduït a idiomes d’arreu del planeta i que es llegeix a tots els escenaris, com ho fem sempre al Paranimf de la Universitat Jaume I, coincidint amb la destacada efemèride. Cada any se li encarrega la redacció a una figura d’altura mundial perquè reflexione sobre el teatre i l’actualitat. Enguany ha estat la gran actriu Helen Mirren l’autora del text, i no ha defugit de la situació global que patim. Un manifest, curt però contundent, que pel seu interès paga la pena reproduir:\n«Darrerament estem vivint moments ben difícils per a les actuacions en viu i molts artistes, tècnics i especialistes continuen passant molts maldecaps en una professió ja per si mateixa carregada d’inseguretat.\nPotser aquesta inseguretat permanent ens ha capacitat millor per sobreviure a aquesta pandèmia amb enginy i valor.\nEn aquestes noves circumstàncies, la seua imaginació s’ha traduït en formes de comunicar creatives, entretingudes i emotives, gràcies en gran mesura a Internet, sens dubte. Els éssers humans ens hem narrat històries els uns als altres des que habitem la Terra, i la bella cultura del teatre perdurarà mentre hi visquem.\nL’impuls creatiu d’escriptors, dissenyadors, ballarins, actors, músics i directors mai no serà aturat, i en un futur molt pròxim florirà de nou amb una energia renovada i una concepció distinta del món que tots compartim.\nQuines ganes en tinc ja!»\nSi anem al teatre, ens adonem que viure és quelcom més que simplement sobreviure\nI així, des de la nit dels temps, ací està el teatre; formant part de nosaltres, des del fingit i des de l’imaginat. A més a més, té la capacitat de fer-nos veure la realitat des dels angles més diversos del joc de la interpretació. L’actriu Carme Sansa sosté que representar un personatge i fer una obra, de fet és un joc, però ho has de fer de veritat. En aquest joc d’imaginació i realitat se’ns fan visibles les metàfores de la vida, grandeses i misèries a què som capaços d’arribar els humans amb les nostres accions, com en aquesta fabulació atribuïda a Woody Allen:\n«El mag va fer un gest i va fer desaparèixer la fam,\nen va fer un altre i va fer desaparèixer la injustícia,\nen va fer un altre i va fer desaparèixer la guerra.\nEl polític va fer un gest i va fer desaparèixer el mag».\nEs veu que com que el mag ja no hi era entre nosaltres, ara fa més d’un any ens va aparèixer la pandèmia. Quants gestos hem fet tots plegats per arribar fins ací?\nQuè hi podem fer? L’única opció que tenim és anar fent, perquè viure és anar fent, i en aquest anar fent, fer teatre és interpretar la vida. Si anem al teatre, ens adonem que viure és quelcom més que simplement sobreviure. Per això la cultura és essencial i important. Durant i després d’aquest temps pandèmic, l’activitat cultural és la flama que ha d’animar la gent i el teatre, bé siga en les sales o als carrers. És l’espai ideal per a reconfortar-nos amb la cultura i sentir certa normalitat que ens motive a la reflexió serena, com una eficient vacuna per a viure en la diversitat, el respecte i la tolerància. El teatre ens fa viure més, perquè a través del teatre podem viure moltes vides de tots els temps. És un art tant antic com és ens acosta directament a la modernitat.\nEn l’UJI sempre s’ha valorat el paper de la cultura i les arts escèniques com a factor determinat en la formació humanística i en el desenvolupament del coneixement\nAl final, si no som capaços de ser persones crítiques i amb capacitat de reflexió, les creences cegues sempre prevaldran sobre la realitat, i ens convertirem cada vegada més en una societat més manipulable on malauradament no sempre preval la raó. El teatre, art antic que ens relaciona amb la vida des de l’inici dels temps fins als nostres dies, és expressió de llibertat i sovint ens mostra els camins dels humans on se’ns dibuixen les opcions de triar entre la cultura o estar engabiats per la barbàrie de la ignorància. Dissortadament, la humanitat no sempre ha pres el millor camí.\nEn l’UJI sempre s’ha valorat el paper de la cultura i les arts escèniques com a factor determinat en la formació humanística i en el desenvolupament del coneixement. Des que vam reprendre l’activitat cultural després del confinament, el suport de l’equip de govern ha estat fonamental per animar-nos a treballar per fer de les activitats culturals un espai segur, on la gent puga refugiar-se sense por, conscient plenament que no és pot créixer democràticament sense la cultura, tan fonamental per a millorar la nostra condició d’éssers humans. Així ha estat i així ho ha vist i agraït el públic que amb cura i ordenadament ha assistit als actes, perquè la cultura és més que segura.\nEn els temps que corren hem d’anar molt en compte, perquè com algun savi va dir i convé no oblidar, la democràcia és el menys dolent dels sistemes polítics coneguts, però és perfectament possible empitjorar-la.\nDes del Servei d’Activitats Socioculturals de la Universitat Jaume I renovem cada dia el nostre compromís amb la cultura i creiem en la seua importància com a instrument de salvació del present i el futur de la nostra societat. Llarga vida al Teatre! H\nDirector artístic del Paranimf de l’UJI\n3 Luto en un pueblo de Castellón por el fallecimiento de su alcalde


La selva moral - Albert Villaró\nEl primer llibre diguem-ne literari. La Selva Moral, a més de ser un recull de madrigals de Claudio Monteverdi, va ser el títol d’una secció fixa a la revista «Pirineu Actual», una mena de retrats imaginats d’herois de muntanya. Un univers calidoscòpic de personatges furiosament pirinencs, inspirats en relats similars del gran Álvaro Cunqueiro. Gràcies als esforços del Pep Coll i al Pep Albanell vam aconseguir que fossin publicats en forma de llibre, molt ben editat per la històrica M’agrada dirigida pel Carles-Jordi Guardiola. Aquí va començar tot.\nLa primera edició de La selva moral, publicada l’any 1993, va significar el debut de l’Albert Villaró en el procel·lós món de la literatura catalana. Eren vint-i-dos retrats de gent de muntanya, entre absurds i surrealistes, però coberts amb un vernís amable i un lleugeríssim toc erudit. Ara, vint anys més tard, en publica una nova edició, corregida i ampliada amb quatre selves inèdites.\n“La selva moral 2.0 és un aggiornamento del vell recull publicat a la Magrana, amb l’afegit de tres selves més, protagonitzades pel patrici andorrà Anton Fiter i Rossell, l’historiador Joaquim Miret i Sans i el gran mestre Joan Coromines”.


Dos músics i un poeta porten la Polinèsia a l'escenari de la sala Hiroshima | Barcelona Cultura\nDos músics i un poeta porten la Polinèsia a l'escenari de la sala Hiroshima\n16-6-2015 És un concert, un recital de poesia o potser una performance? Si sou d'aquells que s'entesten a posar-li etiquetes a tot, segur que el poeta Gerard Vilardaga i el músic i videocreador Primo Gabbiano us faran ballar el cap perquè, amb el seu nou projecte artístic, de nom Polinèsia, transiten per totes aquestes disciplines i algunes més. Veniu a veure'ls el dimecres, 17, a la sala Hiroshima, on actuen acompanyats del músic electrònic Fabio Orsi.\nAquest nou espai del Poble-sec dedicat a les arts escèniques, però també a la música, està decidit a explorar les formes més experimentals i avantguardistes de l'art. Han creat una programació pensada per fer-ho però quan troben una proposta artística en sintonia amb els seus objectius, no renuncien a mostrar-la encara que tinguin la programació tancada, això si, en una secció extra que han batejat amb el nom de Out of Context.\nÉs el que ha passat amb la proposta de Polinèsia, que està fora de la programació regular però que ha trobat un espai a la sala. Allà faran confluir l'electrònica, el rock, la improvisació i els poemes. No us poseu nerviosos si no sabeu ben bé a quin calaix posar-los i gaudiu de les noves possibilitats escèniques que ofereix la seva proposta. Si us voleu fer una idea del que fan, escolteu el seu Bandacamp.\nQui són els artistes que veureu en escena? Antonio Clavijo Victori, més conegut amb el nom de Primo Gabbiano, treballa amb la música i el vídeo, sempre des del punt de vista més experimental possible. Contradansa, la seva exposició de videodansa, s'ha vist amb gran èxit per tot Catalunya.\nAmb ell, el poeta Gerard Vilardaga Cunill, que fa una poesia per ser escoltada però també per ser vista. La fotografia és una part destacada de la creació artística de Vilardaga, al que potser algun de vosaltres ha vist recitar els seus poemes... amb vestit de núvia. Vilardaga és l'altra meitat de Polinèsia que, en la seva presentació a la sala Hiroshima, tindrà la col·laboració del músic italià Fabio Orsi. És el creador d'una música electrònica feta d'atmosferes sonores de gran poder evocador i d'una bellesa extrema.\nPolinèsia i Fabio Orsi us esperen a la sala Hiroshima (Vila i Vilà, 67) el dimecres, 17 de juny, a les 21.30 h. Entrada: 8 €\nData de publicació: Dimarts, 16 Juny 2015


Com fer d'un 'escape room' un espai d’oci inclusiu per a les persones sordes - Social.cat\nCom fer d'un 'escape room' un espai d’oci inclusiu per a les persones sordes\nLa sala Bizarre és l'única a Barcelona que ha decidit adaptar les seves dues propostes de joc\nDimecres, 28 d'agost de 2019 | 10:45 h\nAdaptació en llengua de signes catalana de les normes per jugar a Bizarre Escape Room | Bizarre Escape Room\nA Barcelona, fins fa poc, les persones sordes no podien participar en una de les activitats d'oci que més adeptes ha guanyat en els últims temps: els escape rooms. Endinsar-se en un repte, resoldre pistes, esbrinar enigmes i finalment poder resoldre la prova, necessita que posem tots els sentits en l'activitat, fet que no permetia participar a les persones sordes en la majoria d'aquests reptes.\nPerò, i si es busquessin alternatives per intentar fer aquests espais inclusius i aptes per a tothom? Això és exactament el que ha fet la sala Bizarre, ubicada al barri del Poble Sec de Barcelona, convertint-se en la primera i única sala d'escape room de la capital catana que ofereix accessibilitat auditiva per a persones sordes. La cooperativa de socis que va muntar aquest escape room, que funciona des del 2018, va decidir el passat mes de març adaptar les dues sales de joc que ofereixen perquè creuen que l'oci ha d'estar a l'abast de tothom. “Volíem incloure el màxim de gent possible dins l'activitat”, explica Daniel Prats, director de Bizarre Escape Room.\nAquesta decisió, però, va venir influenciada per la Lídia Fos i la Cynthia Giménez, fundadores de BinomILS, una empresa dedicada a l'accessibilitat auditiva, i que, entre d'altres, ofereix serveis per adaptar els escape room, ja què, segons reconeixen les sòcies d'aquesta iniciativa, també els agrada molt jugar-los. Així és com van conèixer Bizarre, jugant. Aquestes dues dones, intèrprets de llengua de signes catalana, van proposar als socis de la sala adaptar els seus jocs, i aquests van acceptar encantats. “Considerem que les persones sordes han d'accedir al coneixement i la informació amb les mateixes condicions que les altres, i l'oci és una part molt important de la vida de les persones, tothom ha de poder gaudir-ne”, diu la Lídia Fos.\nL'adaptació implica determinar quines pistes i proves estan només preparades per les persones oients i transformar-les per les no oients. ”A alguns jocs, les pistes apareixen amb pantalla i sons, i amb l’adaptació, s’utilitza un text en pantalla, i els informem que han d'anar a llegir una pista mitjançant llums a dins la sala”, aclareix el Daniel com a exemple. Es tracta, segons indica Lídia Fos, de transformar “tota la informació no verbal però auditiva”, adaptant-la perquè “passi per altres sentits que no sigui l'audició”. A banda, les normes i explicacions dels jocs s'ofereixen en un vídeo amb veu, subtítol i llengua de signes catalana.\nLes persones sordes que han participat en l'activitat “surten molt contentes i agraïdes per poder gaudir de més opcions d'oci”, reconeix el director de Bizarre. A banda d'aquesta sala de Barcelona, segons BinomILS, a la resta de Catalunya hi ha només tres sales adaptades, situades a Molins de Rei, Vilanova i Sabadell.


La Festa d'Alcoi busca Sergent Infantil Cristià | ARA Multimèdia\nLa Festa d'Alcoi busca Sergent Infantil Cristià\nSergent Infantil Cristià a 2019 / AM\nEls festerets que es poden presentar han de complir els 8, 9 o 10 anys en el 2020.\nEl pròxim dissabte 9 de novembre a les 17 h. en la Filà Gusmans se celebrarà el concurs de Sergent Infantil Cristià. Les candidatures es poden presentar fins al dilluns 4 de novembre a les 20 h en la Secretaria de l'Associació de Sant Jordi (ASJ).\nEl càrrec de Sergent Infantil és un dels més emotius per la seua edat. Els festerets que es poden presentar han de complir els 8, 9 o 10 anys en el 2020.\nEl jurat estarà format per un Primer Tro, un fester que haja sigut Sergent anteriorment, un membre del Quadre d'honor de l'ASJ, el director d'una de les Bandes de Música d'Alcoi i el ponent de Festes.\nPots consultar les bases ací, i també el model de presentació de la candidatura.


Belén Esteban entra al club dels estafats\nDissabte, 08/07/2017 | Actualitzada 27/09/2017 - 16:47\nLa justícia ha donat la raó a Belén Esteban: Toño Sanchís, el seu representant, confident i consol durant anys i fins i tot tutor legal de l’Andreíta, està obligat per sentència a pagar-li 388.864 euros, més les costes i els interessos. La victòria judicial de l’Esteban, recolzada per un informe de 656 folis que documenta un festival de clàusules trampa, falsificació de firmes i altres enganys, ha sigut un autèntic llevat per a 'Sálvame de luxe', que es va emportar un 22% de l’audiència.\nHa sigut la culminació d’un sainet que ha durat diversos mesos i que ha tingut altres grans moments televisius, que si Sanchís es va aprofitar més d’ella quan estava «malalta» –llegeixi’s drogoaddicció–; que si ha estat a punt de vendre el seu pis a Paracuellos, que si corrien perill els estudis de la seva filla.\nLa princesa del poble també ha rendibilitzat el filó a ‘Semana’, que li ha pagat 45.000 euros per una portada. Per la seva banda, Sanchís, que insisteix que va arribar a un acord verbal del 30/70 amb la seva representada i avisa que recorrerà la sentència, intenta moure’s per la corda fluixa amb l’únic suport d’Olvido Hormigos.\nL'autora d'"Andreíta, cómete el pollo", "yo por mi hija MA-TO" i "aquí hace falta aguaplás" té ara poasibilitats de convertir el seu "pá-ga-me" en la frase talismà de l'estiu. De moment, hi ha un to per al mòbil.\nEls ALTRES ESTAFATS\nBEN STILLER VS. DANA GIACCHETTO\nLeonardo DiCaprio va pensar en Dana Giacchetto –agent i amic íntim en l’època anterior a ‘Titanic’– a l’hora de construir el seu paper de Jordan Belfort a ‘El llop de Wall Street’. Amb això està (gairebé) tot dit. Giacchetto va ser el ‘broker’ estrella de la Generació X. A través de la seva firma, Cassandra, va arribar a manejar entre 500 i mil milions de dòlars d’actors com Ben Stiller, Cameron Diaz, Winona Ryder, Matt Damon, Ben Affleck i DiCaprio mateix, fins que el 2000 van ordenar el seu arrest per haver robat 10 milions a través de l’‘esquema Ponzi’ amb què finançava el seu embogit tren de vida. Va ser detingut a l’aeroport de Newark quan intentava fugir a Roma –va jurar que hi anava a demanar la mà de la nòvia– i va ser sentenciat a 57 mesos de presó. Va caure en desgràcia i va ser trobat mort al seu apartament de l’Upper West Side de Nova York després d’una orgia d’alcohol i drogues. Tenia 53 anys.\nUMA THURMAN VS. KENNETH I. STARR\nUma Thurman un dia es va adonar que Kenneth I. Starr, patró del bufet Starr and Co. i el crac que va manejar les seves factures, impostos i inversions entre 1987 i 2010, li havia birlat prop d’un milió de dòlars. L’actriu es va plantar a l’estil ‘Kill Bill’ a les seves oficines i li va exigir que l’hi tornés. I ell ho va fer, però no van sortir de la seva butxaca, sinó dels comptes d’altres clients. Amb Sylvester Stallone, Wesley Snipes, Martin Scorsese i Annie Leibovitz, va ser de les primeres damnificades de l’estafa piramidal de Starr, batejat com el ‘Madoff de Hollywood’. La mossegada total va pujar a 29 milions de dòlars. Tot i que es va amagar en un armari del seu apartament de Manhattan, el van atrapar i el tribunal el va condemnar el 2010 a passar set anys i mig de presó, que va acabar en uns mesos i 500 hores de servei comunitari. Starr va argumentar que se sentia pressionat per costejar el tren de vida de la seva dona, l’exestriper Diane Passage, divorciats el 2011.\nLEONARD COHEN VS. KELLEY LYNCH\nDesprés de cinc anys de retir budista al monestir Mount Baldy de Los Angeles, Leonard Cohen va deixar la postura del lotus i va descobrir que hi havia un forat als seus comptes de cinc milions de dòlars (4,5 milions d’euros) –«els diners per a la jubilació», es va lamentar l’artista–. L’autoria del desfalc va recaure en Kelley Lynch, la seva representant durant 17 anys i amant a estones. El jutge la va obligar a tornar-li set milions d’euros, però no ho va fer i va forçar el ja desaparegut cantant a hipotecar la casa i tornar als escenaris als 74 anys. Però la cosa no va acabar aquí. Després d’uns mesos desapareguda, Lynch va iniciar una campanya de fustigament a Cohen, que la va tornar a portar a judici per assetjament (va aportar 10 carpetes de correus electrònics amenaçants, algun d’al·lusiu a la mida del seu penis). L’exrepresentant va ser condemnada a 18 mesos de presó i a anar a classes d’autocontrol.\nLUIS DEL OLMO VS. ROGELIO RANGEL\nEl locutor lleonès va confiar en Rogelio Rengel, el seu administrador, amic íntim durant més de 30 anys i padrí d’un dels seus nets, i el 2011 va saber que l’havia traït de manera espectacular, estafant-li uns 14 milions d’euros. Se’n va assabentar per boca de la dona i els fills de l’empresari, també arruïnats pel seu entramat d’operacions sobre bons, deute de l’Estat i altres productes financers. Rengel, fundador i editor de la revista ‘Don Balón’, només va admetre a l’Audiència haver desviat 3,7 milions d’euros de les empreses del periodista per cancel·lar les brutals pèrdues de la publicació. Del Olmo, que va assenyalar que se’ls havia gastat muntant «unes gresques universals en puticlubs de Catalunya», va sol·licitar 25 anys de presó per al seu examic. El tribunal el va condemnar a 10 anys i 6 mesos de presó per apropiació indeguda i falsificació de comptes entre el 2005 i el 2011.\nPAU GASOL VS. ARTURO ORTEGA\nEls Gasol, Pau i Marc, van interposar dues querelles criminals contra Arturo Ortega, el seu agent, i Enrique Rodríguez, encarregat de gestionar els contractes publicitaris dels germans des dels inicis. El 2009 els van oferir participar en un projecte immobiliari a la província de Guadalajara, tot i que més tard van ampliar mires a l’explotació de l’energia eòlica a Romania. La mare dels Gasol, Marisa Sáez, els va qualificar de «sangoneres». Van birlar 14 milions.\nCARMEN MAURA VS. ANTONIO MORENO\nEl 1995, Carmen Maura va veure com Antonio Moreno Rubio, l’home amb qui havia viscut durant 13 anys i a qui havia donat plens poders per gestionar els seus comptes, desapareixia juntament amb 200 milions de pessetes. L’empresari, que havia demanat crèdits i obert comptes a nom seu per tot el país, la va deixar amb deutes per valor de 170 milions de pessetes (una mica més d’un milió d’euros), sense targeta de crèdit i sense telèfon.\nTemes: Estafes Leonard Cohen Belén Esteban Carmen Maura Uma Thurman Marc Gasol Més Periódico Pau Gasol


Activitat física – Es fa camí al caminar\nCategory Activitat física\nConsulta la programació de Respir per els mesos de gener, febrer i març\nT’apuntes? VIA D’ACCÉSPer apuntar-te a les sortides, parla amb el teu professional referent. L’equip de RESPIR et trucarem per confirmar-te la plaça tan bon punt les tinguem adjudicades. En cas de pluja, tenim opció a un pla B, així que… Continue Reading →\n21 de gener de 2022 0\nSi mesurem l’Activitat Física diària amb un podòmetre, la recomanació per adults i gent gran és fer de 8.000 – 10.000 passes al dia!!! A dia d’avui, molts dispositius electrònics, com pot ser el telèfon mòbil, fan un petit càlcul… Continue Reading →\nIoga per principiants\nIoga per principiants, tant per qui no n’ha fet mai, com pels que ja teniu experiència per fer alguns estiraments i respiracions que permetin tenir cura del cos i augmentar la sensació de benestar.\n22 de juliol de 2020 0\nActivitat física, aprenem a estirar\nUn vídeo breu amb estiraments que poden ajudar molt a treure tensió d’algunes parts del cos.\nSessió de 30 minuts de zumba, per posar-nos en forma i passar una bona estona movent-nos al ritme de la música.\n6 de juliol de 2020 0\nTreball de cames i glutis amb un pal d’escombra\n29 de juny de 2020 2\nTONIFIQUEM BRAÇOS, ESPATLLES I ESQUENA.\n26 de juny de 2020 1\nTreballa la zona abdominal a la cadira\nUs proposem un vídeo molt curt per treballar la zona abdominal, d’una manera fàcil per fer-ho a casa. És un exercici que es podria complementar amb altres que us hem enviat aquests dies (podeu veure’ls aquí) o amb anar a… Continue Reading →\n15 de juny de 2020 1\n5 exercicis bàsics per incloure a la nostra rutina de moviment\nVídeo curt i molt ben explicat!\n9 de juny de 2020 1\nIoga des de casa III\nLa Maribel, la tallerista de ioga del club social ha preparat una altra sessió de ioga per fer a casa. La majoria d’exercicis van acompanyats d’un vídeo on us ensenya com fer-ho. DEDIQUEM LA PRÀCTICA: EL PODER D’UN PENSAMETPlantes un… Continue Reading →\n2 de juny de 2020 0\nTrencar amb el sedentarisme\nExercici físic per trencar amb el sedentarisme.\n25 de maig de 2020 2\nUs proposem un vídeo d’una sessió de gimnàs a casa que ha publicat el Canal Salut de la Generalitat per fomentar que seguim actius, mantenim la força, l’equilibri i la flexibilitat. Aquest és de pocs minuts, amb exercicis senzills. Un… Continue Reading →\n18 de maig de 2020 1\nIoga des de casa II\nLa Maribel, la tallerista de ioga del club social ha preparat una altra sessió de ioga per fer a casa. La majoria d’exercicis van acompanyats d’un vídeo on us ensenya com fer-ho. ATHA YOGA ANUSÁS ANAM (I ara comença el… Continue Reading →\n13 de maig de 2020 0\nTONIFIQUEM BRAÇOS ASSEGUTS A LA CADIRA:\n11 de maig de 2020 0\nIoga a casa, preparat per la Maribel\nUs enviem una sessió de ioga que ha preparat la Maribel, la tallerista de ioga del club social. La majoria d’exercicis van acompanyats d’un vídeo on us ensenya com fer-ho. ATHA YOGA ANUSÁS ANAM (I ara comença el ioga)SAMADHI PADA… Continue Reading →\n7 de maig de 2020 2\nPer aquelles persones que us agrada fer activitat física amb música i ballar una mica, us deixem una altra sessió de zumba. Aquesta dura 35 minuts. Som-hi!!!\n5 de maig de 2020 0\nEstiraments amb cadira\nHola de nou! Seguim insistint en la necessitat de fer una mica d’activitat física, encara que ens costi. Avui us enviem una proposta que ha preparat la Maribel Rodríguez, la tallerista de Ioga del Club Social d’Osonament. Consisteix en uns… Continue Reading →\n30 d'abril de 2020 1\nCom alleujar dolor cervical i d’esquena\nAquests dies de confinament, a l’estar més asseguts i inactius, és normal que apareguin tensions i dolors d’esquena. Us deixem un vídeo amb una sessió d’exercicis per alleugerir aquesta zona. Es poden fer asseguts a terra o en una cadira.\n20 d'abril de 2020 1\nCom hem anat recordant, l’activitat física és molt important durant aquests dies, per la nostra salut física i mental. Teniu penjats diferents exercicis d’activitat física d’aquests dies, podeu repetir-los cada dia o combinar-los entre ells. A més, avui us deixem… Continue Reading →\n“Vicactiva’t a casa”\nUs informem que des de l’Ajuntament de Vic, s’ha creat “Vicactiva’t a casa”, un programa de televisió per promoure l’activitat física. S’han previst uns vuit programes de 25 minuts de durada que s’emetran a partir d’avui 16 d’abril a les… Continue Reading →\n16 d'abril de 2020 1\nAbdominals a la cadira\nUs enviem un nou vídeo d’exercicis per fer a la cadira. Podeu fer primer algun dels que ja us hem enviat altres dies, (els trobareu clicant aquí) com a escalfament o caminar per casa uns minuts.\n14 d'abril de 2020 4\nExercicis cames i glutis a la cadira\nDurant tot l’any és necessari per la salut física i mental fer activitat física de manera regular. Aquests dies en que estem més a casa i més passius, és molt important fer un mínim d’activitat física cada dia. Recordeu que… Continue Reading →\n10 d'abril de 2020 0\nAvui és el Dia Mundial de l’Activitat Física\nAquest any 2020 es celebra la 11a edició amb la campanya GENT ACTIVA DES DE CASA. Recordem que fer exercici físic és important per a la nostra salut física i mental i que les recomanacions ens parlen d’un mínim de… Continue Reading →\n6 d'abril de 2020 2\nExercicis de cadira\nUs deixem un vídeo d’exercici bàsics per fer assentats a la cadira que ens permetrà moure una mica el cos, aquests dies que estem més quiets. Aquests exercicis poden complementar a aquells de tonificació que us vam enviar amb una… Continue Reading →\n3 d'abril de 2020 2\nPels que feu ioga o us motiva la idea, us proposem seguir els vídeos de la Xuan Lan durant aquests dies, a través del seu canal de youtube:https://www.youtube.com/user/yogalanbcn Us deixem un vídeo d’ella d’iniciació Ho heu provat?, ens deixes el… Continue Reading →\n1 d'abril de 2020 0\nExercicis de tonificació i estiraments per les cervicals\n30 de març de 2020 3


La bellesa – La bellesa –\n06/05/2021 AL Caixaforum Madrid\nQuè hi ha d’etern i de canviant en la idea de bellesa? Encara és una idea vigent? En parlarem amb Miquel del Pozo.\nQuè hi ha d’etern i de canviant en la idea de bellesa? Encara és una idea vigent? Hi ha alguna constant que permeti identificar-la malgrat la diversitat de les seves manifestacions? Una mirada a la història de les representacions de la bellesa humana permet reflexionar sobre aquestes qüestions i els cànons de bellesa actuals.\nA càrrec de l’arquitecte i divulgador Miquel del Pozo. Compagina l’exercici professional de l’arquitectura amb l’assaig i la reflexió teòrica al voltant de l’art i l’arquitectura.


Noticies - Els Plans de Desenvolupament Comunitari dels barris del Xup i la Balconada inicien una nova etapa\nEls Plans de Desenvolupament Comunitari dels barris del Xup i la Balconada inicien una nova etapa\nEls Plans de Desenvolupament Comunitari del Xup i La Balconada van celebrar els dies 7 i 14 d’octubre dues Taules d’Entitats i Serveis.\nEls Plans de Desenvolupament Comunitari (PDC) del Xup i La Balconada van celebrar els dies 7 i 14 d’octubre, respectivament, dues Taules d’Entitats i Serveis dels dos barris manresans i dins de les accions i projectes que integren els dos PDC. Amb aquesta actuació és fa visible una nova etapa en la gestió d’aquests projectes d’acció comunitària.\nFins al març del 2014 l’execució dels PDC del Xup i la Balconada anava a càrrec de la Federació d’Associacions de Veïns d’Habitatge Social de Catalunya (FAVIBC), que rebia una subvenció del Departament de Benestar Social i Família de la Generalitat de Catalunya per al seu desenvolupament. La FAVIBC va desistir en la gestió i la Generalitat va comunicar a l’Ajuntament de Manresa aquesta circumstància i va advertir de la possibilitat que la ciutat perdés aquest recurs.\nL’Ajuntament de Manresa, conscient de la importància que té el treball comunitari impulsat des dels PDC a la ciutat, va presentar dos nous projectes amb la voluntat de poder assumir la gestió d’aquest dos plans. A l’agost del 2014, la Generalitat va atorgar una subvenció a l’Ajuntament a fi i efecte de poder desenvolupar els dos PDC. Posteriorment, l’Ajuntament va encarregar l’execució d’aquests nous projectes a l’Arada Creativitat Social, entitat de caràcter social i amb experiència en la promoció de territoris i barris a través de la comunitat.\nTaules d’Entitats i Serveis al Xup i la Balconada\nEls tècnics comunitaris dels Plans de Desenvolupament han celebrat reunions als dos barris, unes trobades en les quals s’han exposat als representants de les entitats i serveis un resum de la diagnosi realitzada de la realitat de cada barri agrupada per temes: entitats, infància, joventut, ocupació, formació, comunitat, gent gran, dones, família, nouvinguts... En cada un d’aquests àmbits es van visualitzar els diferents recursos, serveis i entitats que actualment intervenen.\nPosteriorment, des de PDC es van consensuar les propostes de projectes que podien donar resposta a les necessitats detectades a cada barri.\nTot seguit, va arribar la part més importat de les trobades, ja que es va donar la paraula a les entitats i serveis dels dos barris, a l’objecte de que poguessin opinar sobre els projectes proposats des dels PDC i alhora es trobessin fórmules de col·laboració entre les pròpies entitats.\nA la reunió celebrada al Xup, hi van assistir els representants de 8 entitats i serveis del barri, els quals van valorar que el col·lectiu on caldria una intervenció més global és la gent jove. En aquesta línea el Pla de Desenvolupament Comunitari, amb la col·laboració amb el Centre Cívic, ha engegat un projecte dirigit al jovent que consisteix en uns taller de música de percussió “Batukada del Xup”, que permet descobrir el valor del treball en equip, del respecte i de l’empatia, per a un col·lectiu amb poca o nul·la oferta de programació d’activitats.\nPer la seva banda, a la reunió de la Taula d’Entitats i Serveis de la Balconada hi van assistir representants de 10 entitats i serveis i també veïns a títol individual. La Taula va detectar que el col·lectiu més vulnerable dins del barri és el de les persones en situació d’atur. Per aquesta raó, des de la Balconada i en col·laboració amb entitats del territori, es vol desenvolupar uns Tallers d’Economia social i Emprenedoria.\nDe moment però, el Pla de Desenvolupament de la Balconada ja s’ha engegat un altre projecte, “La recuperació de la memòria històrica del ba rri: Som de la Balco!” que està tenint molt bona acollida. Els propis veïns s’implicaran en la recerca de memòria oral de la seva gent més gran, a través d’històries de vida.\nAltres serveis oferts pels Plans de Desenvolupament Comunitari\nDes dels PDC del Xup i la Balconada s’ofereixen a entitats i grups de barri altres serveis com són l’assessorament i suport en la creació de projectes socials; el suport en la recerca de finançament; l’acompanyament en la posada en funcionament de l’entitat; el suport en l’actualització de la documentació de les entitats; la promoció del treball en xarxa ...\nAl costat d’aquest serveis permanents ,els PDC desenvolupen els projectes adaptats a la realitat de cada un dels dos barris però amb unes línees d’intervenció comuns que es c oncreten en la recuperació de la memòria dels barris, l’emprenedoria social i l’economia social, les activitats de dinamització per a gent jove i la difusió de la informació d’activitats que es promouen des dels dos barris.\nEls PDC de gestió municipal\nA la ciutat, actualment hi ha altres dos Plans de Desenvolupament Comunitari que es gestionen des de l’Ajuntament de Manresa. El PDC de la Federació d’Associacions de Veïns de Manresa (FAVM), que és un projecte ideat i desenvolupat per la mateixa FAVM i es realitza en 13 barris manresans i el Pla de desenvolupament Comunitari del Barri de Les Escodines, projecte que neix i desenvolupa la pròpia associació.


L’inici de curs més accidentat: els alumnes tornen a les aules amb una vintena d'escoles en obres - Social.cat\nL’inici de curs més accidentat: els alumnes tornen a les aules amb una vintena d'escoles en obres\nEl curs s'inicia amb 690 docents més i la voluntat d'Ensenyament d'impulsar un pacte contra la segregació escolar\nDimecres, 12 de setembre de 2018 | 11:00 h\nUna nena petita amb la motxilla penjada a l'esquena, agafa la mà de la seva àvia | Sánchez G. (ACN)\nAquest inici de curs, a les retrobades de la colla d’amics al pati de l’escola, entre xiscles, motxilles i entrepans, que ja són habituals, s’hi ha sumat el malestar i la protesta en alguns centres escolars. Arreu de Catalunya comencen el curs en obres fins a 21 escoles. A més, s’hi sumen les protestes de les famílies i els sindicats contra els barracons i per demandar nous centres escolars i revertir les retallades. El conseller d’Ensenyament, Josep Bargalló, es va excusar fa tan sols una setmana, quan el Departament va presentar les dades d’enguany i va avançar les prioritats de la legislatura, i va justificar els retards en l’execució de les instal·lacions a l’aplicació del 155 i a les pluges de l’estiu.\nAixò no ha evitat, però, que unes 300 persones hagin protestat davant de l’escola de Verges per reclamar un nou centre educatiu unificat o que els alumnes del nou institut de Mollerussa comencin les classes de manera provisional en un antic hotel, el Cal Duch. Tampoc que a l’escola Ignasi Iglésias del barri de Sant Andreu de Barcelona no han pogut fer ús del pati, que encara està aixecat, i a l'escola de l'Arrabassada de Tarragona arrenquen en barracons a l'espera del nou centre. I així, fins almenys una vintena de centres que han començat les classes amb les obres per acabar. A aquests retards, cal sumar que el nombre de barracons tampoc disminueix i es manté per sobre del miler.\nEn el cas de l’institut de secundària de Mollerussa, la intenció inicial era que s'hi estarien el primer trimestre, però Ensenyament preveu que la mesura s'acabi allargant tot el curs, a l'espera de disposar dels terrenys on s'ubicarà definitivament el centre. En el cas de l’escola de Verges, l’associació de famílies diu que l'equipament no pot assumir el volum d'alumnes que té i Ensenyament admet la problemàtica i afirma que treballarà per resoldre-ho.\nEl cert és que aquest curs comença amb 1.567.316 alumnes a tot el sistema educatiu, uns 1.299 més que l’any passat. Aquest dimecres, han tornat a les aules, després de les vacances d’estiu, els alumnes de segon cicle d’educació infantil, primària i ESO. En total, 1.019.206 alumnes. El divendres, s’hi sumaran els de batxillerat i cicles formatius i la formació d’adults.\nHi ha hagut, en general, un increment de població escolar. Així, a la primària es perden fins a 9.9915 alumnes, mentre que la secundària en guanya 9.682, a causa del canvi demogràfic i la davallada de la natalitat dels darrers anys. A la formació professional, hi haurà 3.637 alumnes més i, per contra, la formació d’adults perd 1.658 alumnes, a causa de la recuperació econòmica.\nPer fer front a aquest augment d’alumnat, aquest any s’incorporen 690 docents, “el màxim que ha permès la situació de pròrroga pressupostària”, tal com va assenyalar Bargalló. Amb aquest augment, treballaran fins a 71.865 mestres i professors durant el curs.\nEntre els canvis d'enguany també destaca el nomenament de mestres acreditats per oferir el primer cicle d'ESO, i la inclusió a la borsa de docents de professors de determinades especialitats de secundària sense el màster habilitant, sempre i quan es comprometin a cursar-lo i aprovar-lo abans del curs 2021-2022. El Departament també té previst convocar fins a 5.005 places d'oposició (3.604 al cos de mestres, 1.401 al cos de secundària) al llarg d'aquest curs.\n11 centres nous i més innovació pedagògica\nAixí, el curs comença amb 11 centres nous a tot Catalunya, una escola, sis instituts, tres instituts-escola i un institut de formació professional. També han tancat una escola a La Pobla de Cérvoles i una escola concertada al districte de Sants de Barcelona.\nEnsenyament també preveu aquest curs continuar apostat per la innovació pedagògica i, per aquest motiu, tirarà endavant un mapa d'innovació que reculli la incidència real d'algunes pràctiques en els centres. També vol promocionar la competència digital o crear noves modalitats de formació entre els docents, amb píndoles formatives de curta durada com alternativa a la formació existent.\nEl conseller també vol tirar endavant aquest curs, fent cas de la directiva del Síndic de Greuges, un pacte contra la segregació escolar. Per fer-ho possible es modificarà el decret d'admissió d'alumnat i es controlarà el comportament d'alguns centres concertats que podrien fer pràctiques discriminatòries.\nEntre els objectius del Departament destaca també el desenvolupament del decret d'inclusió, la recuperació del finançament de les places públiques de zero a tres anys, la consolidació del pla d'educació infantil a l'escola rural, la promoció de l'institut Obert de Catalunya, o el disseny d'un nou decret del servei de menjadors escolars.


Dia: Dissabte 10 de juny\nPreu: 90€ (Platea Zona 3). Preinscripció a la Biblioteca.\nPassió, plaer i remordiment en una història sobre contradiccions i renúncies.\nInspirada en la novel·la homònima de l’abbé Prévost, Puccini va obtenir amb Manon Lescaut el seu primer gran triomf. La història de l’ascensió i caiguda de la cortesana Manon va ser escrita amb una música arravatadora, fidel als principis del verisme i amb l’esquinçament precís en pàgines com la cèlebre ària «Sola, perduta, abbandonata» del quart acte.\nEl Liceu acull una nova coproducció entre el coliseu barceloní, el Palau de les Arts de València i el Teatro San Carlo de Nàpols. L’acció ens situa en el context de la immigració de principis del segle XX amb el record d’Ellis Island com a rerefons.\nLa localització serà a platea zona 3 i cal inscripció prèvia a la Biblioteca.


El PSOE i UP sumen més que PP, Ciudadanos i Vox | Valencia Extra\nEl partit socialista es converteix en primera força amb 122 escons, enfront del PP amb 66\n28/04/2019 - Carles Desfilis\nAmb un 98% de l’escrutini, el Partit Socialista ha guanyat les eleccions amb un 28,72% dels vots i 122 diputats. Arrabassa al PP el primer lloc, que baixa de 137 a 66 escons. La suma del PSOE amb UP i forces regionals (En Comú Podem, per exemple), que obté 164 escons, necessitaria el suport de tercers per a investir a Sánchez. Les tres dretes, PP, Ciudadanos i Vox, obtenen junts 150 diputats.\nCiudadanos ha aconseguit millorar els seus resultats, amb 25 més que en 2016, fins a aconseguir els 58. Unides Podem descendeix respecte als anteriors comicis, que descendeix dels 57 a 45 escons.\nLa ultradreta aconsegueix representació explícita en el Congrés. Vox obté 24 diputats; es queda lluny dels 60 o més que ells mateixos i algunes enquestes pronosticaven.\nCompromís, que buscava obtenir un grup propi en el Congrés, no ha aconseguit el seu objectiu en quedar-se amb 1 escó.\nTampoc ha aconseguit el seu principal objectiu el partit animalista PACMA, que les enquestes asseguraven que podria aconseguir el seu primer diputat per València, però no ha sigut així.\nUn dels grans guanyadors de la jornada electoral és ERC, que passa de 9 a 15 diputats i es converteix en la primera força a Catalunya. JxCAT obté 7 diputats i el PNB 6. EH Bildu s’ha quedat a les portes del grup propi amb 4 diputats, encara que doblega els 2 de 2016.\nLa suma de PSOE i UP, al costat d’altres forces polítiques no independentistes, obtindria 174 diputats, a sol 2 de la majoria absoluta. Si se sumen els independentistes, se supera la meitat de manera folgada fins a aconseguir els 198.\nLes tres dretes, incloïa la coalició amb UPN a Navarra, suma 150 escons, lluny de poder obtenir una majoria.\nLa suma de PSOE amb Ciudadanos supera la majoria absoluta en 4 escons. Encara que Ciudadanos va anunciar que seria impossible un pacte amb els socialistes, ja el va fer en anteriors eleccions i no va complir la seua promesa.\nAl Senat, els socialistes han aconseguit una folgada majoria absoluta. Units Podem i Compromís, en canvi, no obtenen representació en la Cambra Alta.